《经落帆亭是癸巳春与陈澹仙先生别处》
明代·黄云

故交十载散浮萍，槜李风烟此再经。今日独赍磨镜具，当时相送落帆亭。

东门蚁酒春犹绿，南浦丝杨晚更青。只有寝园生宿草，鹧鸪啼处不堪听。

作者简介：明苏州府昆山人，字应龙，号丹岩。家贫好学，文宗苏东坡，书法师黄山谷。弘治中以岁贡授瑞州训导。致仕卒，年七十二。有《丹岩集》，中多与沈周、文徵明等往来题咏之作。